“2. Pamatinformācijas dokumentā iekļauj šādu informāciju: a) iedaļā dokumenta sākumā – ieguldījumu produkta nosaukums un ieguldījumu produkta izveidotāja identitāte; b) iedaļā “Kāds ir šis ieguldījums?” – ieguldījumu produkta raksturs un galvenās iezīmes, tostarp: i) ieguldījumu produkta veids; ii) tā mērķi un to sasniegšanas līdzekļi; iii) norāde par to, vai ieguldījumu produkta izveidotājs vēlas sasniegt konkrētus vides aizsardzības, sociālus vai pārvaldības mērķus vai nu saistībā ar savu darbību, vai saistībā ar ieguldījumu produktu, un, ja tas tā ir, norāde par plānotajiem rezultātiem un par to, kā tos plānots sasniegt; iv) ja ieguldījumu produkts piedāvā apdrošināšanas atlīdzību, informācija par šo apdrošināšanas atlīdzību; v) ieguldījumu produkta termiņš, ja tas ir zināms; vi) darbības rezultātu prognozes, ja tas ir atbilstīgi, ņemot vērā produkta raksturu; c) iedaļā “Vai es varētu zaudēt naudu?” – īsa norāde par to, vai ir iespējami kapitāla zaudējumi, tostarp: i) par to, vai ir nodrošinātas jebkādas garantijas vai kapitāla aizsardzība, kā arī par jebkuriem garantiju vai kapitāla aizsardzības ierobežojumiem; ii) par to, vai uz ieguldījumu produktu attiecas kompensācijas vai garantiju sistēma; d) iedaļā “Kā tas darbojas?” – norāde par produkta ieteicamo minimālo turēšanas periodu un paredzamo likviditātes profilu, tostarp par ieguldījumu atsaukšanas pirms termiņa iespēju un nosacījumiem, ņemot vērā ieguldījumu produkta riska un ienesīguma profilu un tirgus attīstību, uz ko tas ir vērsts; e) iedaļā “Kādi ir riski un ko es varētu iegūt?” – ieguldījumu produkta riska un ienesīguma profils, tostarp profila summārais rādītājs un brīdinājumi attiecībā uz jebkuriem konkrētiem riskiem, kuri var nebūt pilnībā atspoguļoti summārajā rādītājā; f) iedaļā “Kādas ir izmaksas?” – ar ieguldījumu saistītās izmaksas ieguldījumu produktā, aptverot gan tiešas, gan netiešas izmaksas, kas varētu rasties ieguldītājam, tostarp šo izmaksu summārais rādītājs; g) iedaļā “Kā produkts ir darbojies pagātnē?” – ieguldījumu produkta rezultāti pagātnē, ja tas ir svarīgi, ņemot vērā produkta raksturu un tā darbības ilgumu; h) pensiju produktiem iedaļā “Ko es varētu iegūt, kad pensionēšos?” – iespējamo nākotnes rezultātu izklāsts.”

“2. Pamatinformācijas dokumentā iekļauj šādu informāciju: a) iedaļā dokumenta sākumā – ieguldījumu produkta nosaukums un ieguldījumu produkta izveidotāja identitāte; b) iedaļā “Kāds ir šis ieguldījums?” – ieguldījumu produkta raksturs un galvenās iezīmes, tostarp: i) ieguldījumu produkta veids; ii) tā mērķi un to sasniegšanas līdzekļi; iii) norāde par to, vai ieguldījumu produkta izveidotājs vēlas sasniegt konkrētus vides aizsardzības, sociālus vai pārvaldības mērķus vai nu saistībā ar savu darbību, vai saistībā ar ieguldījumu produktu, un, ja tas tā ir, norāde par plānotajiem rezultātiem un par to, kā tos plānots sasniegt; iv) ja ieguldījumu produkts piedāvā apdrošināšanas atlīdzību, informācija par šo apdrošināšanas atlīdzību; v) ieguldījumu produkta termiņš, ja tas ir zināms; vi) darbības rezultātu prognozes, ja tas ir atbilstīgi, ņemot vērā produkta raksturu; c) iedaļā “Vai es varētu zaudēt naudu?” – īsa norāde par to, vai ir iespējami kapitāla zaudējumi, tostarp: i) par to, vai ir nodrošinātas jebkādas garantijas vai kapitāla aizsardzība, kā arī par jebkuriem garantiju vai kapitāla aizsardzības ierobežojumiem; ii) par to, vai uz ieguldījumu produktu attiecas kompensācijas vai garantiju sistēma; d) iedaļā “Kā tas darbojas?” – norāde par produkta ieteicamo minimālo turēšanas periodu un paredzamo likviditātes profilu, tostarp par ieguldījumu atsaukšanas pirms termiņa iespēju un nosacījumiem, ņemot vērā ieguldījumu produkta riska un ienesīguma profilu un tirgus attīstību, uz ko tas ir vērsts; e) iedaļā “Kādi ir riski un ko es varētu iegūt?” – ieguldījumu produkta riska un ienesīguma profils, tostarp profila summārais rādītājs un brīdinājums, ka produkta atdevi var negatīvi ietekmēt riski, aprakstot: i) Darījuma partnera, operacionālos un likviditātes riskus, kas ietekmē produktu; ii) to, kā produkta rezultātus ietekmē efektīvi stresa scenāriji; iii) produkta aizņemto līdzekļu komponenti, ciktāl šī komponente var vairot piemērojamos riskus; iv) un brīdinājumi attiecībā uz jebkuriem konkrētiem riskiem jebkurus konkrētus riskus, kuri var nebūt pilnībā atspoguļoti summārajā rādītājā; f) iedaļā “Kādas ir izmaksas?” – ar ieguldījumu saistītās izmaksas ieguldījumu produktā, aptverot gan tiešas, gan netiešas izmaksas, kas varētu rasties ieguldītājam, tostarp šo izmaksu summārais rādītājs; g) iedaļā “Kā produkts ir darbojies pagātnē?” – ieguldījumu produkta rezultāti pagātnē, ja tas ir svarīgi, ņemot vērā produkta raksturu un tā darbības ilgumu, iekļaujot brīdinājumu, ka rezultāti pagātnē negarantē ieguldījumu rezultātus nākotnē un ka citās PID iedaļās minētie riski var būtiski negatīvi ietekmēt ieguldījumu; h) pensiju produktiem iedaļā “Ko es varētu iegūt, kad pensionēšos?” – iespējamo nākotnes rezultātu izklāsts.”